stanford-oval/wikipedia huggingface dataset:
แฟรี่แลนด์ออนไลน์

| แฟรี่แลนด์ออนไลน์ |
| --- | --- |

ผู้พัฒนา: เลเกอร์ ไต้หวัน
ผู้จัดจำหน่าย: เลเกอร์ ไต้หวัน
เครื่องเล่น: วินโดวส์
วางจำหน่าย: 31 สิงหาคม พ.ศ. 2545
แนว: MMORPG
รูปแบบ: ระบบเล่นหลายคน
แฟรี่แลนด์ออนไลน์ (อังกฤษ: Fairyland Online) เป็นเกมที่ถูกพัฒนาขึ้นโดยบริษัท เลเกอร์ เน็ตเวิร์ค เทคโนโลยี และได้เปิดให้บริการในประเทศไทยเมื่อเดือน เมษายน พ.ศ. 2546 และได้ปิดบริการไปเมื่อเดือน ตุลาคม พ.ศ. 2549
ลักษณะของเกม เป็นเกม MMORPG ที่อิงเนื้อหาส่วนใหญ่มาจาก นิยาย และนิทานต่างๆ มาประกอบกันเป็นเกมส์ขึ้นมา
โดย Thailand Fairyland Online ได้ดำเนินการให้บริการโดยบริษัท จัสซันเดย์ ไซเบอร์เนชั่น ซึ่งปัจจุบันได้ปิดทำการ และเปลี่ยนชื่อเป็น บริษัท ซิลเวอร์คอยน์
ภาพรวม

เกมแฟรี่แลนด์เป็นเกมประเภท MMORPG หรือ Massively (Or Massive) Multiplayer Online Role-Playing Game ซึ่งทำให้ผู้เล่นสามารถพบปะ และมีปฏิสัมพันธ์กับผู้เล่นอื่นได้หลากหลายอย่างอิสระ การเล่นเกมแฟรี่แลนด์ ผู้เล่นจะต้องเลือกที่จะเล่นเป็นตัวละครอาชีพต่างๆ (Role-Playing) ซึ่งตัวละครแต่ละอาชีพจะมีความสามารถ และจุดเด่นจุดด้อยแตกต่างกันไป มีทั้งสายอาชีพที่สามารถเอาตัวรอดด้วยตัวเองได้ และสายอาชีพที่มีความสามารถที่จะช่วยเหลือผู้เล่นอื่น รวมถึงสายอาชีพเพื่อทำงานและหาเงิน พื้นฐานโดยทั่วไปของการเล่นเกมคือการกำจัดสัตว์ประหลาดเพื่อสะสมไอเทม และได้รับค่าประสบการณ์ เพื่อนำมาพัฒนาสกิล หรือพัฒนาความสามารถของตนให้สูงขึ้น หรือว่าการใช้ทักษะทำงานในการหาของเพื่อที่จะประบกอบไอเทมขึ้นมาเพื่อใช้หรือขายได้ ซึ่งผู้เล่นสามารถที่จะเลือกพัฒนาตัวละครของตัวเองได้อย่างอิสระ ทั้งความสามารถและลักษณะเด่นในตัวเองรวมทั้งการใช้อุปกรณ์ต่างๆ เพื่อสนับสนุนเป้าหมายในการเล่นของตนเอง เช่น พัฒนาเพื่อสนับสนุนผู้เล่นอื่น พัฒนาเพื่อการต่อสู้ตัวต่อตัว (PK) หรือพัฒนาเพื่อต่อสู้ในสงครามป้องกันชนเผ่า ซึ่งลักษณะของการพัฒนาความสามารถ และการใช้ ไอเทมได้อย่างอิสระนี้เอง รวมทั้งสัตว์ประหลาดต่างๆ ซึ่งมีความสามารถ และจุดเด่นจุดด้อยแตกต่างกัน ลักษณะในการโจมตี และการป้องกันที่แตกต่างกันไปในสัตว์ประหลาดแต่ละชนิด ซึ่งมีอยู่ทั้งหมด 7 ธาตุ จะลบกันเอง ทำให้ผู้เล่น สามารถที่จะเลือกใช้ความสามารถ และอุปกรณ์ต่างๆ ให้เหมาะสมกับการกำจัดสัตว์ประหลาดนั้น
ผู้ที่เล่นเกมต้องทำการละทะเบียนเพื่อรับไอดีสำหรับการเล่นเกม ซึ่งสามารถทำได้ผ่านหน้าเว็บไซต์ของแฟรี่แลนด์ อินเตอร์เนชั่นแนล
แพทช์ต่างๆของเกมแฟรี่แลนด์

ออริจินอล
เมอร์เมดปริ้นเซส
อลิสอินวอนเดอร์แลนด์
ไนท์แบกแดด
คิงด้อมออฟพาราตะ
วิสาดอิสแลนด์
ทัมเบอร์ลินา
บิวตี้แอนด์เดอะบิส
โมโมทาโร
แคนดี้ชอป
ระบบที่ต้องการ

Chipset Nvidia  Chipset MATROX Chipset ATI RADEON
GeForce 2 MX ขึ้นไป
MATROX G400 ขึ้นไป
RADEON ขึ้นไป
ชิพเซ็ตต่อไปนี้อาจจะมีปัญหากับเกม
NVidia Riva TNT
Voodoo3
S3 Savage
ATI Rage128, Mobility Rage/Radeon
ระบบที่ต้องการ > การปรับแต่ง

การปรับเกมให้ทำงานได้เร็วขึ้น หากคุณพบว่าเกมมีอาการกระตุกหรือเล่นได้ไม่ราบรื่น อาจจะเป็นเพราะ PC ทำงานหนัก ให้ลองปรับแต่งดังนี้:
ใช้ความละเอียด 800 x 600 ในแบบเต็มจอ
ใช้ตัวเลือก 2D Sound
ตั้งคุณภาพของ Sprite และ Texture ไว้ที่ต่ำสุด
ปิดการใช้ Light Map และ Fog
เกมเมอร์ไทย ในแฟรี่แลนด์อินเตอร์เนชั่นแนล

หลังจากการปิดตัวไปของแฟรี่แลนด์เซิฟเวอร์ไทย ทำให้มีผู้เล่นหลายคน ต้องหาเซิฟเวอร์ต่างประเทศเพื่อเข้าไปเล่น ได้แก่ แฟรี่แลนด์เซิฟเวอร์อเมริกา และแฟรี่แลนด์เซิฟเวอร์ไต้หวัน ซึ่งต้องเสียเงินค่าใช้บริการ เมื่อวันที่ 1 พ.ย. 2550 เซิฟเวอร์ แฟรี่แลนด์ ภาษาอังกฤษ แห่งไต้หวัน ได้เปิดให้บริการเล่นฟรี ทำให้มีชาวเกมเมอร์ไทยได้เข้าไปเล่นจำนวนมาก ถึงประมาณ 35% ของผู้เล่นทั้งเซิฟเวอร์ ที่สำคัญ เล่นฟรีครับ ระบบภายในเกมเป็นเหมือนเดิมทุกประการ แต่มีการเปลี่ยนแปลงหน้าตาที่วางไอคอนต่างๆ และศูนย์รวมการขายของอยู่ที่ ศูนย์การค้าเมืองสมบัติ (GoldBurg) ที่เซิฟเวอร์สโนไวท์4 ท่านสามารถไปซื้อของหรือขายของได้ที่นี่
สมาคมแฟรี่แลนด์แห่งประเทศไทย

สมาคมนี้ได้จัดตั้งขึ้นเมื่อ มกราคม  พ.ศ. 2547 โดยจัดตั้งเป็นเว็บรวบรวมเนื้อหาของเกมแฟรี่แลนด์ที่ http://www.thai.net/nokmeenom%5Bลิงก์เสีย%5D
ต่อมาเมื่อ มิถุนายน พ.ศ. 2547 เริ่มมีการเปลี่ยนโดเมนไปเป็นชื่อ http://www.thai.net/nokchon%5Bลิงก์เสีย%5D
ต่อมาเมื่อ พฤษภาคม พ.ศ. 2547 เริ่มมีการเปลี่ยนโดเมนไปเป็นชื่อ http://www.nokchon.tk เก็บถาวร 2008-03-11 ที่ เวย์แบ็กแมชชีน
ต่อมาเมื่อ สิงหาคม พ.ศ. 2547 เริ่มจัดตั้งเป็น http://www.fairyTH.tk เก็บถาวร 2008-03-09 ที่ เวย์แบ็กแมชชีน
ต่อมาเมื่อ มกราคม พ.ศ. 2548 ได้จัดตั้งเป็น http://www.fairyth.com เก็บถาวร 2020-09-20 ที่ เวย์แบ็กแมชชีน เป็นศูนย์รวมของชาวแฟรี่แลนด์ และจัดตั้งเป็น สมาคมแฟรี่แลนด์แห่งประเทศไทย อย่างเป็นทางการในนาม FairyTH โดยเริ่มแรก เป็นบอร์ดศูนย์รวมเรื่องราวต่างๆ มีสมาชิกในสมาคมประมาณ 200 คน ตลอดทั้งปี 2548
ต่อมาเมื่อ มกราคม พ.ศ. 2549 เว็บไซด์ของ สมาคมแฟรี่แลนด์แห่งประเทศไทย มีสมาชิกประมาณ 300 คน
ต่อมาเมื่อ เมษายน พ.ศ. 2549 เว็บไซด์ของ สมาคมแฟรี่แลนด์แห่งประเทศไทย ปิดตัวไปอย่างไม่เป็นทางการ
ต่อมาเมื่อ ตุลาคม พ.ศ. 2549 เกมแฟรี่แลนด์ประเทศไทย ปิดตัวไปอย่างเป็นทางการ
ต่อมาเมื่อ ตุลาคม พ.ศ. 2550 ข่าวคราวเกมแฟรี่แลนด์ภาคภาษาอังกฤษเริ่มสะพัดในบอร์ดประมูลแฟรี่แลนด์
ต่อมาเมื่อ วันที่ 1 พฤศจิกายน พ.ศ. 2550 แฟรี่แลนด์ภาคภาษาอังกฤษแห่งไตหวัน ได้เปิดให้เล่นฟรีอย่างเป็นทางการ มีชาวไทยเข้าไปเล่นจำนวนมาก
ต่อมาเมื่อ วันที่ 20 พฤศจิกายน พ.ศ. 2550 สมาคมแฟรี่แลนด์แห่งประเทศไทย ได้กลับมาจัดตั้งอีกครั้งที่ Yenta4.com ที่โดเมน http://club.yenta4.com/fairyth%5Bลิงก์เสีย%5D และได้เปิดบริการอย่างเป็นทางการต่อมา
ต่อมาได้มีการเปิดเว็บให้ความรู้เกี่ยวกับเกมส์แฟรี่แลนด์ออนไลน์จากผู้อื่น ที่ http://www.fairyland.co.nr/ ซึ่งมีทั้งความรู้ในเกมส์และบอร์ทสนทนาในกลุ่ม ซึ่งคือ http://fairyland.freeforums.org/
แหล่งข้อมูลอื่น

แฟรี่แลนด์เซิฟเวอร์ไทย เก็บถาวร 2006-09-02 ที่ เวย์แบ็กแมชชีน
แฟรี่แลนด์เซิฟเวอร์อินเตอร์เนชั่นแนล เก็บถาวร 2020-11-11 ที่ เวย์แบ็กแมชชีน
แฟรี่แลนด์ไต้หวัน
สมาคมแฟรี่แลนด์แห่งประเทศไทย เก็บถาวร 2009-02-13 ที่ เวย์แบ็กแมชชีน
เว็บให้บริการความรู้เกี่ยวกับเกมส์แฟรี่แลนด์ภาษาไทย
เว็บบอร์ดชุมชนของชาวแฟรี่แลนด์ไทย
เลเกอร์-ผู้ผลิตเกมแฟรี่แลนด์
จัสซันเดย์
จัสซันเดย์(ซิวเวอร์คอยน์) เก็บถาวร 2009-12-15 ที่ เวย์แบ็กแมชชีน
รายชื่อนครที่ใหญ่ที่สุดในโลก

รายชื่อของเมืองที่ใหญ่ที่สุดในโลกเรียงตามประชากร ความหนาแน่น การจำกัดความของคำว่า "เมือง"
ผักกาดก้านขาว

| ผักกาดก้านขาว |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับผักกาด 
วงศ์:: วงศ์ผักกาด 
สกุล:: Brassica  L.
สปีชีส์:: Brassica napus
ชื่อทวินาม
Brassica napus L.

ผักกาดก้านขาว (ชื่อวิทยาศาสตร์: Brassica napus) เป็นพืชดอกสีเหลืองสดในวงศ์ผักกาด (Brassicaceae) ผักกาดก้านขาวเป็นแหล่งใหญ่อันดับสามที่ใช้ในการผลิตน้ำมันพืชของโลกใน ค.ศ. 2000 เมล็ดจากผักกาดยังสามารถผลิตเป็นน้ำมันคาโนลาเพื่อบริโภค อีกทั้งน้ำมันจากผักกาดก้านขาวยังใช้ในผลิตไบโอดีเซลได้  เกษตรกรมักปลูกพืชชนิดนี้เพื่อฟื้นฟูดินในฤดูหนาว นอกจากนั้นใบและก้านของผักกาดก้านขาวยังกินได้อีกด้วย
ผักกาดก้านขาวมีชื่อพื้นเมืองอื่นดังนี้ ผักกาดมูเซอ, ผักกาดยาง (เชียงใหม่) และสะเบเด๊าะ (กะเหรี่ยง, แม่ฮ่องสอน)
การผลิต

องค์การอาหารและการเกษตรแห่งสหประชาชาติรายงานการผลิตผักกาดก้านขาวทั่วโลกที่ 36 ล้านคนในฤดูกาล 2003–2004 และประมาณการที่ 58.4 ล้านตันในฤดูกาล 2010–2011
| ประเทศ | 1965 | 1975 | 1985 | 1995 | 2000 | 2005 | 2007 | 2009 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  แคนาดา | 0.5 | 1.8 | 3.5 | 6.4 | 7.2 | 9.4 | 9.6 | 11.8 | 14.2 | 15.4 | 17.9 | 15.5 | 18.4 | 18.4 | 21.3 | 20.3 | 18.6 | 19.5 |
|  จีน | 1.1 | 1.5 | 5.6 | 9.8 | 11.3 | 13.0 | 10.5 | 13.5 | 13.4 | 14.0 | 14.4 | 14.8 | 14.9 | 15.3 | 13.3 | 13.3 | 13.5 | 14.0 |
|  อินเดีย | 1.5 | 2.3 | 3.1 | 5.8 | 5.8 | 7.6 | 7.4 | 7.2 | 8.2 | 6.8 | 7.8 | 7.9 | 6.3 | 6.8 | 7.9 | 8.4 | 9.3 | 9.1 |
|  ฝรั่งเศส | 0.3 | 0.5 | 1.4 | 2.8 | 3.5 | 4.5 | 4.7 | 5.6 | 5.4 | 5.5 | 4.4 | 5.5 | 5.3 | 4.7 | 5.3 | 5.0 | 3.5 | 3.3 |
|  ปากีสถาน | <0.007 | <0.06 | <0.03 | <0.1 | 0.1 | 0.3 | 1.0 | 1.9 | 1.4 | 1.2 | 2.4 | 2.2 | 1.7 | 1.1 | 2.2 | 2.8 | 3.3 | 0.6 |
|  เยอรมนี | 0.3 | 0.6 | 1.2 | 3.1 | 3.6 | 5.0 | 5.3 | 6.3 | 3.9 | 4.8 | 5.8 | 6.2 | 5.0 | 4.6 | 4.3 | 3.7 | 2.8 | 3.5 |
|  ออสเตรเลีย | <0.007 | <0.06 | 0.1 | 0.6 | 1.8 | 1.4 | 1.1 | 1.9 | 2.4 | 3.4 | 4.1 | 3.8 | 3.5 | 2.9 | 4.3 | 3.9 | 2.4 | 2.3 |
|  โปแลนด์ | 0.5 | 0.7 | 1.1 | 1.4 | 1.0 | 1.4 | 2.1 | 2.5 | 1.9 | 1.9 | 2.7 | 3.3 | 2.7 | 2.2 | 2.7 | 2.1 | 2.3 | 3.0 |
|  รัสเซีย | N/A | N/A | N/A | 0.1 | 0.1 | 0.3 | 0.6 | 0.7 | 1.1 | 1.0 | 1.4 | 1.3 | 1.0 | 1.0 | 1.5 | 2.0 | 2.1 | 2.6 |
|  สหราชอาณาจักร | <0.007 | 0.06 | 0.9 | 1.2 | 1.2 | 1.9 | 2.1 | 2.0 | 2.8 | 2.6 | 2.1 | 2.5 | 2.5 | 1.8 | 2.2 | 2.0 | 1.8 | 1.0 |
|  สหรัฐ | <0.007 | <0.06 | <0.03 | 0.2 | 0.9 | 0.7 | 0.7 | 0.7 | 0.7 | 1.1 | 0.9 | 1.1 | 1.3 | 1.4 | 1.4 | 1.6 | 1.6 | 1.6 |
|  เช็กเกีย | 0.07 | 0.1 | 0.3 | 0.7 | 0.8 | 0.7 | 1.0 | 1.1 | 1.0 | 1.1 | 1.4 | 1.5 | 1.3 | 1.4 | 1.2 | 1.4 | 1.2 | 1.2 |
|  ฮังการี | 0.008 | 0.1 | 0.1 | 0.1 | 0.2 | 0.3 | 0.5 | 0.6 | 0.5 | 0.4 | 0.5 | 0.7 | 0.6 | 0.6 | 0.9 | 1.0 | 0.9 | 0.9 |
|  โรมาเนีย | 0.01 | 0.02 | 0.04 | 0.04 | 0.1 | 0.1 | 0.4 | 0.6 | 0.7 | 0.2 | 0.7 | 1.1 | 0.9 | 1.3 | 1.7 | 1.6 | 0.8 | 0.8 |
|  เดนมาร์ก | 0.05 | 0.1 | 0.5 | 0.3 | 0.3 | 0.3 | 0.6 | 0.6 | 0.5 | 0.5 | 0.7 | 0.7 | 0.8 | 0.5 | 0.7 | 0.5 | 0.7 | 0.6 |
|  ลิทัวเนีย | N/A | N/A | N/A | 0.02 | 0.1 | 0.2 | 0.3 | 0.4 | 0.5 | 0.6 | 0.5 | 0.5 | 0.5 | 0.4 | 0.5 | 0.4 | 0.7 | 1.0 |
|  เบลารุส | N/A | N/A | N/A | 0.03 | 0.07 | 0.1 | 0.2 | 0.6 | 0.4 | 0.7 | 0.7 | 0.7 | 0.4 | 0.5 | 0.6 | 0.5 | 0.6 | 0.7  |
| World Total | 5.2 | 8.8 | 19.2 | 34.2 | 39.5 | 46.4 | 50.5 | 61.6 | 62.5 | 64.8 | 72.5 | 73.8 | 71.2 | 68.9 | 76.6 | 75.2 | 70.5 | 72.4 |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Brassica napus
วิกิมีเดียคอมมอนส์มีสื่อเกี่ยวกับ Rapeseed oil
| --- | --- |
การแยกแยะหน่วยอนุกรมวิธาน:  Wikidata: Q177932  Wikispecies: Brassica napus  APDB: 78037  BioLib: 39209  Calflora: 1143  EoL: 583918  EPPO: BRSNN  FloraBase: 2995  FNA: 200009263  FoC: 200009263  GBIF: 3042636  GRIN: 7661  iNaturalist: 75869  IPNI: 279419-1  IRMNG: 10197341  ITIS: 23060  NBN: NBNSYS0000002801  NCBI: 3708  NZOR: dc7e4b57-2a59-4142-b5e1-2e8878653183  PalDat: Brassica_napus  Plant List: kew-2682380  PLANTS: BRNA  POWO: urn:lsid:ipni.org:names:279419-1  Tropicos: 4100068  VASCAN: 3922  WOI: 226  WoRMS: 993758 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  เช็กเกีย 2
แอโครเทียรีและดิเคเลีย

| พื้นที่ฐานอำนาจอธิปไตยแห่งแอโครเทียรีและดิเคเลีย Περιοχές Κυρίαρχων Βάσεων Ακρωτηρίου και Δεκέλειας |
| --- | --- |
   ธงชาติ    ตราแผ่นดิน  

พื้นที่ของแอโครเทียรีและดิเคเลียแสดงในสีชมพู
เมืองหลวง: อิพิสโกพีแคนทูนเมนต์ (ศูนย์อำนวยการบริหาร)
ภาษาราชการ: ภาษาอังกฤษ ภาษากรีก
การปกครอง: พื้นที่ฐานอำนาจอธิปไตย

• ประมุข : ชาลส์ที่ 3
• ผู้บริหาร : นาวาอากาศตรี Peter Squires (ผู้บัญชาการ กองทัพอังกฤษประจำไซปรัส)
 
ดินแดนโพ้นทะเลของอังกฤษ

• สถาปนา : 1960
 
พื้นที่
• รวม: 254 ตารางกิโลเมตร (98 ตารางไมล์)
ประชากร
• ประมาณ: 7,000 Cypriots 7,500 British military personnela
• ความหนาแน่น: [convert: %s]%s (n/a)
สกุลเงิน: Euro (EUR)
เขตเวลา: UTC+2 (EET)
• ฤดูร้อน (เวลาออมแสง): UTC+3 (EEST)
รหัสโทรศัพท์: +357
 Including families. 
แอโครเทียรีและดิเคเลีย (อังกฤษ: Akrotiri and Dhekelia) เป็นดินแดนโพ้นทะเลของสหราชอาณาจักร แอโครเทียรีและดิเคเลียเป็นพื้นที่ฐานอำนาจอธิปไตยตั้งอยู่บนเกาะไซปรัส ซึ่งบริหารจัดการโดยกองทัพสหราชอาณาจักร หน่วยงานที่มีหน้าที่ดูแลที่นี่คือกระทรวงกลาโหม ดินแดนนี้มีพื้นที่ทั้งหมด 254 ตารางกิโลเมตร มีประชากรประมาณ 7,500 คน ดินแดนนี้เป็นดินแดนที่มีข้อพิพาทกับประเทศไซปรัสต้องการที่จะปกครองดินแดนนี้แทนสหราชอาณาจักร อาณาเขตของดินแดนครอบคลุมพื้นที่ประมาณ 3% ของเกาะไซปรัส ดินแดนนี้มีพื้นที่สองส่วนแยกกัน คือแอโครเทียรีมีพื้นที่ 123 ตารางกิโลเมตร และดิเคเลียมีพื้นที่ 131 ตารางกิโลเมตร แอโครเทียรีตั้งอยู่ทางใต้ของเกาะไซปรัส ส่วนดิเคเลียตั้งอยู่ทางตะวันออก ซึ่งอยู่ในเขตของไซปรัสเหนือ
ดูเพิ่ม

สถานีย่อยGeography
Index of Akrotiri and Dhekelia-related articles
Outline of Akrotiri and Dhekelia
ศุลกากรพื้นที่ฐานอำนาจอธิปไตย
พื้นที่กันชนของสหประชาชาติในไซปรัส
แหล่งข้อมูลอื่น

Sovereign Base Areas Administration web-pages เก็บถาวร 2008-02-04 ที่ เวย์แบ็กแมชชีน
BBC News – "UK offers to cede Cyprus land"
BBC News – "Cyprus protesters clash at UK base"
Cyprus Mail, Nathan Morley – "Mystery of Dhekelia Cemetery" เก็บถาวร 2010-01-01 ที่ เวย์แบ็กแมชชีน
Cyprus Mail, Nathan Morley – "Dhekelia at 60" เก็บถาวร 2010-07-22 ที่ เวย์แบ็กแมชชีน
Akrotiri entry at The World Factbook
Dhekelia entry at The World Factbook
The Princess Mary's Hospital RAF Akrotiri
Cyprus Independence Agreement - Hansard Official UK Parliament Record เก็บถาวร 2022-09-08 ที่ เวย์แบ็กแมชชีน
James Rogers and Luis Simón. The Status and Location of the Military Installations of the Member States of the European Union and Their Potential Role for the European Security and Defence Policy (ESDP). Brussels: European Parliament, 2009. 25 pp.
| ด ค ก ประเทศ ดินแดนโพ้นทะเล และดินแดนภายใต้อธิปไตยของสหราชอาณาจักร |
| --- | --- |
ประเทศองค์ประกอบ  ของสหราชอาณาจักร:  อังกฤษ  ไอร์แลนด์เหนือ  สกอตแลนด์  เวลส์ 
ดินแดนภายใต้อธิปไตย:  เขตเจ้าพนักงานศาลเกิร์นซีย์ ออลเดอร์นีย์  เกิร์นซีย์  ซาร์ก  เขตเจ้าพนักงานศาลเจอร์ซีย์  ไอล์ออฟแมน 
ดินแดนโพ้นทะเล:  แอโครเทียรีและดิเคเลีย1  แองกวิลลา  เบอร์มิวดา  ดินแดนแอนตาร์กติกา2  บริติชอินเดียนโอเชียนเทร์ริทอรี  หมู่เกาะบริติชเวอร์จิน  หมู่เกาะเคย์แมน  หมู่เกาะฟอล์คแลนด์  ยิบรอลตาร์  มอนต์เซอร์รัต  หมู่เกาะพิตแคร์น แฮนเดอร์สัน ดูซี และโอเอโน  เซนต์เฮเลนา อัสเซนชัน และตริสตันดากูนยา เกาะอัสเซนชัน  เซนต์เฮเลนา  ตริสตันดากูนยา เกาะกอฟ  เกาะเซาท์จอร์เจียและหมู่เกาะเซาท์แซนด์วิช  หมู่เกาะเติกส์และเคคอส 
อดีตอาณานิคม:  รายชื่อประเทศที่ได้รับเอกราชจากสหราชอาณาจักร 
1 บริเวณฐานทัพแห่งสหราชอาณาจักร 2 ระงับอธิปไตยบางส่วนเนื่องมาจากผลของระบบสนธิสัญญาแอนตาร์กติก
อิพิสโกพี เบย์ เป็นชายฝั่งตะวันตกของ แอโครเทียรี
แผนที่ของ แอโครเทียรี (ตะวันตก) SBA
แผนที่ของ ดิเคเลีย (ตะวันออก) SBA
แอ็บบี ไรเดอร์ ฟอร์ตสัน

| แอ็บบี ไรเดอร์ ฟอร์ตสัน |
| --- | --- |
เกิด:  (2008-03-14) 14 มีนาคม ค.ศ. 2008 (16 ปี) เบอร์แบงก์ รัฐแคลิฟอร์เนีย, สหรัฐอเมริกา
อาชีพ: นักแสดง
ปีปฏิบัติงาน: 2013–ปัจจุบัน
บิดามารดา: คริสตี ลินน์ สมิธ (มารดา)
แอบบี้ ไรเดอร์ ฟอร์ตสัน (เกิด 14 มีนาคม ค.ศ. 2008) เป็นนักแสดงเด็กชาวอเมริกัน เธอรับบทเป็น เอลล่า โนวัค ในซีรีส์เรื่อง Transparent, ฮาร์เปอร์ ไวล์ ในเรื่อง The Whispers, โซฟี เพียร์สัน ในเรื่อง Togetherness, แคสซี แลง ในภาพยนตร์เรื่อง มนุษย์มดมหากาฬ (ค.ศ. 2015) และ แอนท์-แมน และ เดอะ วอสพ์ (ค.ศ. 2018), และ มาร์กาเร็ต ไซมอน ในภาพยนตร์เรื่อง Are You There God? It's Me, Margaret (ค.ศ. 2023)
เธอเป็นบุตรสาวของนักแสดง คริสตี ลินน์ สมิธ และสามีของเธอคือ จอห์น ฟอร์ตสัน
เมื่อวันที่ 6 มกราคม ค.ศ. 2024 ฟอร์ตสันได้รับรางวัล Star on the Rise Award ในงาน Astra Awards 2024 ของสมาพันธ์สร้างสรรค์ฮอลลีวูด
ผลงานการแสดง > ภาพยนตร์

| ปี | ชื่อเรื่อง | บทบาท | หมายเหตุ |
| --- | --- | --- | --- |
| 2014 | Playing It Cool | เด็กหญิงตัวน้อย |  |
| 2015 | มนุษย์มดมหากาฬ | แคสซี แลง |  |
| 2018 | Forever My Girl | บิลลี แอนน์ สวอน |  |
| 2018 | แอนท์-แมน และ เดอะ วอสพ์ | แคสซี แลง |  |
| 2019 | A Dog's Journey | ซี.เจ. ตอนเด็ก |  |
| 2023 | Are You There God? It's Me, Margaret. | มาร์กาเร็ต ไซมอน |  |
| 2024 | Griffin in Summer | คารา |  |
แหล่งข้อมูลอื่น

แอ็บบี ไรเดอร์ ฟอร์ตสัน ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สหรัฐ 
ศิลปิน:  มิวสิกเบรนซ์ 
ประชาชน:  Deutsche Synchronkartei 
อื่น ๆ:  IdRef
วังราชทัต

| วังราชทัต |
| --- | --- |
พระเจ้าบรมวงศ์เธอพระองค์เจ้าเหมวดี(ประทับนั่งเก้าอี้พระองค์ที่ 5 จากซ้าย ) ฉายพระรูปร่วมกับพระราชนัดดาในรัชกาลที่ 5 ในวันประสูติ วันที่ 12 มกราคม 2508 ณ วังราชทัต
th
ข้อมูลทั่วไป
สถานะ: ถูกรื้อถอน
ประเภท: วัง
ที่ตั้ง: แขวงยานนาวา เขตสาทร
เมือง:  กรุงเทพมหานคร
ประเทศ:  ไทย
พิกัด:  13°43′00″N 100°31′52″E﻿ / ﻿13.71667°N 100.53111°E﻿ / 13.71667; 100.53111
เริ่มสร้าง: ไม่ทราบ
รื้อถอน: ไม่ทราบ
วังราชทัต เป็นวังที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าโปรดกระหม่อมให้สำนักงานพระคลังข้างที่ (ปัจจุบันแปรรูปเป็นสำนักงานทรัพย์สินพระมหากษัตริย์) จัดสร้างขึ้นเพื่อพระราชทานเป็นที่พระทับของพระเจ้าบรมวงศ์เธอ พระองค์เจ้าเหมวดี ซึ่งเมื่อพระองค์เสด็จนิวัตประเทศไทย หลังจากที่ประทับอยู่ชั่วระยะหนึ่งหลังจากเปลี่ยนแปลงการปกครอง ปัจจุบันคือ บริเวณหลังโรงแรมอนันตรา แบงคอก สยาม ถนนราชดำริ
แสงศตวรรษ

| แสงศตวรรษ |
| --- | --- |
ภาพใบปิดภาพยนตร์
กำกับ: อภิชาติพงศ์ วีระเศรษฐกุล
เขียนบท: อภิชาติพงศ์ วีระเศรษฐกุล
อำนวยการสร้าง: อภิชาติพงศ์ วีระเศรษฐกุล พันธุ์ธัมม์ ทองสังข์ ชาร์ลส์ เดอ โมซ์
นักแสดงนำ: นันทรัตน์ สวัสดิกุล จารุชัย เอี่ยมอร่าม โสภณ ภู่กนก อาคเนย์ เชื้อขำ ศักดิ์ดา แก้วบัวดี นุติ์ นิ่มสมบุญ
กำกับภาพ: สยมภู มุกดีพร้อม
ตัดต่อ: ลี ชาตะเมธีกุล
วันฉาย: 19 เมษายน พ.ศ. 2550 (งดฉาย)
ความยาว: 105 นาที
ภาษา: ไทย
ข้อมูลจาก IMDb
ข้อมูลจากสยามโซน
แสงศตวรรษ (อังกฤษ: Syndromes and a Century) เป็นภาพยนตร์ไทย กำกับโดย อภิชาติพงศ์ วีระเศรษฐกุล
เป็นหนึ่งในชุดผลงานของผู้กำกับ 6 คนจากทั่วโลก ร่วมกับผู้กำกับจากปารากวัย อิหร่าน ชาด ไต้หวัน และอินโดนีเซีย ที่ได้รับเชิญให้ร่วมผลิตภาพยนตร์เพื่อเป็นส่วนหนึ่งของเทศกาล “นิว คราวน์ โฮป” ในโอกาสเฉลิมฉลอง 250 ปีชาตกาลของ โวล์ฟกัง อะมาเดอุส โมซาร์ท คีตกวีชาวออสเตรีย เมื่อ พ.ศ. 2549 โดยได้รับทุนสนับสนุนจากทางการกรุงเวียนนา และออกฉายรอบปฐมทัศน์เมื่อวันที่ 30 สิงหาคม พ.ศ. 2549 ในเทศกาลภาพยนตร์เวนิส
ภาพยนตร์เรื่องแสงศตวรรษ ได้รับรางวัลลำดับภาพยอดเยี่ยม จากงานเอเชียน ฟิล์มส์ อวอร์ดส์  ที่ฮ่องกง และรางวัลภาพยนตร์ยอดเยี่ยม Lotus du Meuilleur Film-Grand Prix ในงานเทศกาลภาพยนตร์เอเชียโดวิลล์ ครั้งที่ 9 ประเทศฝรั่งเศส
การเซ็นเซอร์ในประเทศไทย

ภาพยนตร์เรื่องนี้มีกำหนดฉายในประเทศไทย ในวันที่ 19 เมษายน พ.ศ. 2550 แบบจำกัดโรง จำนวน 2 โรง แต่ภาพยนตร์ไม่ผ่านการพิจารณาของคณะกรรมการพิจารณาภาพยนตร์ เมื่อวันที่ 2 เมษายน และ 10 เมษายน พ.ศ. 2550 โดยมีเงื่อนไขให้ตัดฉากสำคัญออกไป 4 ฉาก ซึ่งทางคณะกรรมการชี้ว่ามีผลกระทบต่อภาพลักษณ์ขององค์กรศาสนาและองค์กรทางการแพทย์ จึงจะอนุญาตให้ฉายได้ ซึ่งอภิชาติพงศ์ ได้ตัดสินใจที่ไม่ฉายภาพยนตร์เรื่องนี้ในประเทศไทย
ฉากที่ไม่ผ่านการพิจารณาจากกองเซ็นเซอร์คือ
1) ฉากพระกำลังเล่นกีตาร์
2) ฉากหมอดื่มเหล้าในโรงพยาบาลขณะกำลังปฏิบัติหน้าที่
3) ฉากหมอชายจูบแสดงความรักกับแฟนสาวที่แวะมาเยี่ยมที่โรงพยาบาล ก่อนจะต้องจากกันเมื่อฝ่ายหญิงต้องย้ายไปทำงานต่างจังหวัด และเกิดอารมณ์ทางเพศจนเห็นความผิดปกติของเป้ากางเกง (ในกางเกง) และ
4) ฉากพระเล่นเครื่องร่อน
ทีมงานได้ติดต่อคณะกรรมการพิจารณาภาพยนตร์ เพื่อขอรับฟิล์มภาพยนตร์คืนเมื่อวันที่ 11 เมษายน พ.ศ. 2550 ปรากฏว่า คณะกรรมการฯ ไม่คืนฟิล์มภาพยนตร์ให้ โดยชี้แจงว่า จะคืนให้ก็ต่อเมื่อได้นำฟิล์มไปทำการตัดฉากทั้ง 4 ฉากทิ้งออกเสียก่อน ด้วยเหตุผลว่า หากส่งฟิล์มในสภาพสมบูรณ์คืนแก่ทีมงาน ทางทีมงานอาจถือโอกาสนำกลับมาตัดเองแล้วส่งเข้าสู่กระบวนการอุทธรณ์อีกครั้ง อันจะทำให้คณะกรรมการตรวจพิจารณาฯ มีความผิดในการปฏิบัติงานทันที
หลังจากเหตุการณ์ไม่คืนฟิล์มภาพยนตร์ ได้มีเสียงวิพากษ์วิจารณ์การทำงานของคณะกรรมการพิจารณาภาพยนตร์ อย่างกว้างขวาง ทั้งทางสื่อมวลชน และสังคมอินเทอร์เน็ต และผู้ไม่เห็นด้วยกับกรณีดังกล่าว นำโดย อภิชาติพงศ์ วีระเศรษฐกุล นิตยสารไบโอสโคป มูลนิธิหนังไทย หอภาพยนตร์แห่งชาติ และกลุ่มผู้กำกับภาพยนตร์ชาวไทย ได้รวมตัวกันเรียกร้องให้พิจารณากฎหมายเซ็นเซอร์ และระบบการตรวจพิจารณาภาพยนตร์ของไทย โดยเปิดให้ร่วมลงชื่อสนับสนุนผ่านเว็บไซต์
ในเดือนมีนาคม พ.ศ. 2551 มีประกาศว่าผู้กำกับภาพยนตร์ได้นำภาพยนตร์นี้เข้ารับการพิจารณาอีกครั้ง ซึ่งครั้งนี้ถูกสั่งให้ตัดเพิ่มเป็น 6 ฉาก โดยอภิชาติพงษ์ใส่ฟิล์มดำแทนฉากที่โดนตัด เพื่อแสดงถึงการโดนบังคับตัดออก โดยเข้าฉายที่พารากอนซีนีเพล็กซ์ในวันที่ 10 เมษายน
นักแสดง

นันทรัตน์ สวัสดิกุล รับบท หมอเตย
จารุชัย เอี่ยมอร่าม รับบท หมอหน่อง
โสภณ ภู่กนก รับบท หนุ่ม นักเพาะกล้วยไม้
อาคเนย์ เชื้อขำ รับบท เปิ้ล หมอฟัน
ศักดิ์ดา แก้วบัวดี รับบท พระศักดา
นุติ์ นิ่มสมบุญ รับบท โต๋
จารุณี  แสงทับทิม รับบท จอย แฟนสาวของหมอหน่อง
เรื่องย่อ

ภาพยนตร์กล่าวถึง ชีวิตของแพทย์หญิง ในโรงพยาบาลเล็กๆ ในต่างจังหวัด ที่มีความทรงจำที่ดีต่อผู้ป่วยและความรัก และชีวิตของแพทย์ทหารหนุ่ม ในโรงพยาบาลทันสมัยในเมือง กับผู้ป่วยพิการและคู่รักของเขาที่กำลังจะจากไป  โดยได้อิทธิพลมาจากชีวิตจริงของพ่อและแม่ของผู้กำกับ ซึ่งเป็นแพทย์ทั้งคู่
การตอบรับ

ในนิตยสาร ฟิล์มแมกซ์ มีนักวิจารณ์ร่วมให้ดาว "แสงศตวรรษ" 7 คน รวม 25.5 ดาว เฉลี่ยแล้วเท่ากับ 3.64 ดาว (จากคะแนนเต็ม 4 ดาว) โดยนักวิจารณ์ชื่อดังอย่าง มโนธรรม เทียมเทียบรัตน์ และ ก้อง ฤทธิ์ดี ให้คะแนนเต็ม 4 ดาว ขณะที่คนอื่นๆ ไม่มีใครให้ต่ำกว่า 3 ดาวครึ่ง
แหล่งข้อมูลอื่น

เว็บไซต์ทางการ เก็บถาวร 2016-03-03 ที่ เวย์แบ็กแมชชีน
เว็บไซต์ทางการ (ภาษาไทย) เก็บถาวร 2007-04-14 ที่ เวย์แบ็กแมชชีน
Free Thai Cinema Movement การเข้าชื่อเรียกร้องให้ทบทวนระบบการเซ็นเซอร์ภาพยนตร์ไทย
รายงานความเคลื่อนไหวของแสงศตวรรษ เก็บถาวร 2008-03-08 ที่ เวย์แบ็กแมชชีน
Syndromes and a Century (2006) ที่สยามโซน
Hunt, Matthew (2020). Thai Cinema Uncensored. Chiang Mai: Silkworm Books. ISBN 9786162151699.
| ด ค กภาพยนตร์โดย อภิชาติพงศ์ วีระเศรษฐกุล |
| --- | --- |
 ดอกฟ้าในมือมาร (2543)  สุดเสน่หา (2545)  หัวใจทรนง (2546)  สัตว์ประหลาด! (2547)  แสงศตวรรษ (2549)  ลุงบุญมีระลึกชาติ (2553)  แม่โขงโฮเต็ล (2555)  รักที่ขอนแก่น (2558)  เท็นเยียส์ไทยแลนด์ (2561)  เมโมเรีย (2564)  เดอะเยียร์ออฟดิเอเวอร์ลาสติงสตอร์ม (2564)
ชัมภละ

ระวังสับสนกับ ศัมภละ
| พระโพธิสัตว์ชัมภละ |
| --- | --- |
เทวรูปพระชัมภละ ศิลปะปาละ พุทธศตวรรษที่สิบหก จัดแสดง ณ พิพิธภัณฑ์สถานแห่งชาตินิวเดลี นครนิวเดลี  ประเทศอินเดีย
สันสกฤต: जम्भला Jambhalā
จีน: 五姓财神 (Pinyin: Wǔ xìng cáishén) 藏巴拉 (Pinyin: Cáng bā lā)
ไทย: พระโพธิสัตว์ชัมภละ
ข้อมูล
นับถือใน: มหายาน วัชรยาน ตันตระ
พระลักษณะ: พระวรกายอวบอ้วนทรงมะงั่วในหัตถ์ขวาและพังพอนในหัตถ์ซ้าย
ศักติ: พระวสุธรา
 สถานีย่อยพระพุทธศาสนา
ชัมภละ (IAST: Jambhalā, สันสกฤต: जम्भला) เป็นพระโพธิสัตว์ในคติพระพุทธศาสนาแบบวัชรยานและตันตระ เป็นผู้ประทานโชคลาภทรัพย์สมบัติเงินทองแก่ผู้ประพฤติดีประพฤติชอบและเป็นสัญญาลักษณ์ของความอุดมสมบูรณ์
ในคติศาสนาพุทธแบบทิเบตคติที่มาของพระองค์มีการผสานความเชื่อเป็นเทพเจ้าที่ชาวทิเบตให้ความเคารพนับถือมาก่อนจะนับถือพระพุทธศาสนา โดยมีฐานะเป็นเทพแห่งความมั่งคั่งเช่นเดียวกัน เมื่อหันมานับถือพระพุทธศาสนาแล้ว พระชัมภละจึงมีฐานะกลายเป็นยิดัมสังกัดรัตนโคตรในตระกูลของพระรัตนสัมภวพุทธเจ้า ซึ่งประติมานวิทยารูปบูชาของพระองค์เป็นเทวบุรุษ กายสีน้ำเงิน มีสองถึงหกกร ทรงเทวลักษณะอ้วนถ้วนบริบูรณ์ ทรงมะงั่วในหัตถ์ขวาและพังพอนอันคลายเพชรนิลจินดาหรือถุงเงินในหัตถ์ซ้ายบางแห่งกำหนดให้เป็นภาคสำแดงของพระกุเวระหรือพระมหากาฬ
อิตถีภาวะของพระชัมภละคือพระวสุธารา อันเป็นเทวีแห่งแผ่นดิน กายสีเหลือง มีสองถึงหกกร ตามแต่ประติมานวิทยาของคตินิกายนั้น ๆ ในหัตถ์ทรงรวงข้าวและอุ้มแจกันใส่เพชรพลอย ในเนปาลมีกายสีขาว ถือรวงข้าว ปีกนกยูงและลูกศร ซึ่งนางคือเป็นเทพีแห่งโลกที่เป็นประจักษ์พยานในการตรัสรู้ของพระพุทธเจ้าและบิดน้ำออกจากมวยผมเพื่อขับไล่พวกมาร คือองค์เดียวกับแม่พระธรณีในคติพระพุทธศาสนาแบบเถรวาท
ประติมานวิทยา

ตามคัมภีร์ที่ว่าด้วยประติมานวิทยา ประติมากรรมรูปเคารพพระโพธิสัตว์ชัมภลมีลักษณะรูปกายเป็นบุรุษรูปร่างอ้วน ท้องพลุ้ย สวมมงกุฎ และเครื่องประดับตกแต่งกายมากมายเช่นเดียวกับท้าวกุเวร แต่จะแตกต่างกันตรงที่ พระโพธิสัตว์ชัมภลจะทรงผลมะงั่ว (หรือมะนาว) ในพระหัตถ์ขวา และทรงพังพอนในหัตถ์ซ้าย ซึ่งเป็นสัญลักษณ์แสดงถึงความมั่งคั่งร่ำรวย
พระโพธิสัตว์ชัมภล ศิลปะชวาภาคกลาง พุทธศตวรรษที่สิบสี่ ณ พิพิธภัณฑ์ศิลปะโฮโนลูลู รัฐฮาวาย สหรัฐ
เทวรูปพระโพธิสัตว์ชัมภล ในฐานะของเทพเจ้าแห่งโชคลาภ ศิลปะคุปตะ พุทธศตวรรษที่ 9-11 จากพื้นที่บริเวณสารนาถหรือพุทธคยา รัฐอุตตรประเทศ จัดแสดง ณ พิพิธภัณฑ์ศิลปะเอเชีย ซานฟรานซิสโก สหรัฐ
ปัญจชัมภลห้าภาค

ในคติวัชรยาน ประติมานวิทยาเทวประติมากรของพระชัมภละทั้งห้าภาคเป็นบุคลาธิษฐานการแสดงความเมตตากรุณาของพระพุทธเจ้าและพระโพธิสัตว์เพื่อนำทางสรรพสัตว์ไปตามเส้นทางไปสู่การบำเพ็ญเพียร อันมีแก่นแท้ของความเอื้ออาทรและเป็นตัวแทนของกิจกรรมที่เพิ่มผลประโยชน์แต่การบำเพ็ญภาวนา ซึ่งเป็นตัวแทนความปรารถนาของพระองค์คือการช่วยเหลือบรรดาผู้ทุกข์ยากและผู้ที่ทุกข์ทรมานจากเคราะห์ร้าย
ปัญจชัมภลห้าภาค > ชัมภลเขียว

ดูเพิ่ม: พระอักโษภยพุทธะ
พระชัมภลเขียว ถือเป็นประมุขของพระชัมภลทั้งหมดในบรรดาห้าภาคของพระองค์และเป็นพลังของพระอโมฆสิทธิพุทธเจ้า ประติมานวิทยาทรงมีสีวรกายเขียว ประทับเหนือกเฬวรากทรงกปาละในหัตถ์ขวาและพังพอนอันคลายสินทรัพย์ในหัตถ์ซ้าย ในคติตันตระจะปรากฏองค์ในลักษณะยับ-ยุมพร้อมด้วยฑากินี ทรงประทับนั่งในเทวลักษณะวัชรปรยังกะ (Vajraparyaṅka - ท่านั่งขัดสมาธิเพชร) โดยบาทของพระองค์ประทับเหนือหอยสังข์และดอกบัว  หัตถ์ขวาทรงผลมะงั่วหัตถ์ซ้ายทรงพังพอนอันคลายสินทรัพย์ออกมา มนตร์สำหรับภาวนาในภาคพระชัมภลเขียว คือ